Document ID: 32014D0916

DEĊIŻJONI TA' IMPLIMENTAZZJONI TAL-KUMMISSJONI
tal-15 ta' Diċembru 2014
li tikkoreġi l-Anness tad-Deċiżjoni ta' Implimentazzjoni 2014/154/UE li tawtorizza t-tqegħid fis-suq tal-aċidu (6S)-5-metiltetraidrofoliku, melħ tal-glukosammina bħala ingredjent tal-ikel ġdid skont ir-Regolament (KE) Nru 258/97 tal-Parlament Ewropew u tal-Kunsill
(notifikata bid-dokument C(2014) 9452)
(It-test bit-Taljan biss huwa awtentiku)
(2014/916/UE)
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament (KE) Nru 258/97 tal-Parlament Ewropew u tal-Kunsill tas-27 ta' Jannar 1997 dwar l-ikel ġdid u l-ingredjenti ġodda tal-ikel (1), u partikolarment l-Artikolu 7 tiegħu,
Billi:
(1)
Id-Deċiżjoni ta' Implimentazzjoni tal-Kummisjoni 2014/154/UE (2) tawtorizza t-tqegħid fis-suq tal-aċidu (6S)-5-metiltetraidrofoliku, melħ tal-glukosammina bħala ingredjent ġdid tal-ikel.
(2)
L-Anness tad-Deċiżjoni 2014/154/UE jistabbilixxi l-ispeċifikazzjoni tal-aċidu (6S)-5-metiltetraidrofoliku, melħ tal-glukosammina. L-Anness fih żball fl-ispeċifikazzjonijiet. Dak l-iżball għandu jiġi kkorreġut.
(3)
Għalhekk id-Deċiżjoni ta' Implimentazzjoni 2014/154/UE għandha tiġi emendata skont dan.
(4)
Il-miżuri stipulati f'din id-Deċiżjoni huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,
ADOTTAT DIN ID-DEĊIŻJONI:
Artikolu 1
Fl-ispeċifikazzjonijiet dwar il-purità tal-Anness tad-Deċiżjoni ta' Implimentazzjoni 2014/154/UE, l-entrata rigward it-test tal-glukosammina għandu jinbidel b'dan li ġej:
“It-test tal-glukosammina
34-46 % f'bażi xotta”
Artikolu 2
Din id-Deċiżjoni hi indirizzata lil Gnosis SpA, Via Lavoratori Autobianchi 1, 20832 Desio (MB), l-Italja.
Magħmul fi Brussell, il-15 ta' Diċembru 2014.

Labels: 0
3
17